CELEX: 22010D0255
Language: mt
Date: 2009-11-23 00:00:00
Title: Rakkomandazzjoni Nru 1/2009 tal-Kunsill ta’ Kooperazzjoni UE-Ukraina tat- 23 ta’ Novembru 2009 dwar l-implimentazzjoni tal-Aġenda ta’ Assoċjazzjoni UE-Ukraina

4.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 111/31
            
         RAKKOMANDAZZJONI Nru 1/2009 TAL-KUNSILL TA’ KOOPERAZZJONI UE-UKRAINA
   tat-23 ta’ Novembru 2009
   dwar l-implimentazzjoni tal-Aġenda ta’ Assoċjazzjoni UE-Ukraina
   (2010/255/KE)
   IL-KUNSILL TA’ KOOPERAZZJONI UE-UKRAINA,
   Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, u l-Ukraina, minn hawn ‘il quddiem imsejjaħ “il-Ftehim”, u b’mod partikolari l-Artikolu 85 tiegħu,
   Billi:
   
               (1)
            
            
               L-Artikolu 85 tal-Ftehim jagħti lill-Kunsill ta’ Kooperazzjoni s-setgħa li jagħmel rakkomandazzjonijiet xierqa permezz ta’ ftehim bejn iż-żewġ Partijiet.
            
         
               (2)
            
            
               Skont l-Artikolu 102 tal-Ftehim, il-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jaraw li l-objettivi stabbiliti fih jinkisbu.
            
         
               (3)
            
            
               Attwalment, il-Partijiet qegħdin jinnegozjaw Ftehim ta’ Assoċjazzjoni, li jinkludi Żona ta’ Kummerċ Ħieles profonda u komprensiva.
            
         
               (4)
            
            
               Il-Partijiet ftiehmu dwar it-test tal-Aġenda ta’ Assoċjazzjoni UE-Ukraina.
            
         
               (5)
            
            
               L-Aġenda ta’ Assoċjazzjoni UE-Ukraina ser tissostitwixxi l-Pjan ta’ Azzjoni attwali UE-Ukraina u ser tħejji u tiffaċilita d-dħul fis-seħħ bikri tal-Ftehim ta’ Assoċjazzjoni futur UE-Ukraina permezz tal-elaborazzjoni ta’ ftehim dwar passi konkreti li ser jipprovdi gwida prattika għal dawn it-tħejjijiet u l-implimentazzjoni.
            
         
               (6)
            
            
               L-Aġenda ta’ Assoċjazzjoni għandha l-għan doppju li tistabbilixxi passi konkreti fit-tħejjija tal-Ftehim ta’ Assoċjazzjoni, u li tipprovdi qafas usa’ għall-għan ġenerali li jinkisbu assoċjazzjoni politika u aktar integrazzjoni ekonomika tal-Ukraina mal-Unjoni Ewropea.
            
         
               (7)
            
            
               L-Aġenda ta’ Assoċjazzjoni hija dokument operattiv, li ser tiġi riveduta kif meħtieġ abbażi tar- reviżjonijiet tal-progress imsemmija fit-Taqsima 3.9 tal-Aġenda ta’ Assoċjazzjoni u biex ikunu jistgħu jinkisbu l-objettivi ġenerali tagħha,
            
         ADOTTA R-RAKKOMANDAZZJONI LI ĠEJJA:
   Artikolu Uniku
   Il-Kunsill ta’ Kooperazzjoni jirrakkomanda li l-Partijiet jimplimentaw l-Aġenda ta’ Assoċjazzjoni UE-Ukraina kif tinsab fid-dokument UE-UA 1056/2/09 REV 2, safejn din l-implimentazzjoni tiġi diretta lejn it-tħejjijiet għall-Ftehim ta’ Assoċjazzjoni futur UE-Ukraina u l-implimentazzjoni tiegħu.
   
      Magħmul fi Brussell, it-23 ta’ Novembru 2009.
      
         
            Għall-Kunsill ta’ Kooperazzjoni
         
         
            Il-Kap tad-Delegazzjoni tal-UE
         
         C. BILDT
         
            Il-Kap tad-Delegazzjoni Ukraina
         
         Y. TYMOSHENKO